Keywords

Summary



Keywords

1. Socialna politika – Približevanje zakonodaj – Kolektivni odpusti – Direktiva 98/59 – Področje uporabe – Pojem podjetja obrata – Samostojna in enotna razlaga

(Direktiva Sveta 98/59, člen 1(1), prvi pododstavek, (a)(i) in (ii))

2. Socialna politika – Približevanje zakonodaj – Kolektivni odpusti – Direktiva 98/59 – Področje uporabe – Podrobna pravila za izračun števila odpuščenih delavcev – Nacionalna ureditev, ki določa obveznost obveščanja delavcev in posvetovanja z njimi v primeru odpustitve vsaj 20 delavcev posameznega obrata podjetja v obdobju 90 dni – Dopustnost

(Direktiva Sveta 98/59, člen 1(1), prvi pododstavek, (a)(i) in (ii))

Summary

1. Pojem „podjetje [obrat]“ iz člena 1(1)(a)(ii) Direktive Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti je treba razlagati enako kot pojem iz točke (a)(i) istega odstavka.

Noben element v besedilu člena 1(1)(a) Direktive 98/59 namreč ne nakazuje na to, da je treba pripisati različen pomen pojmoma „podjetje [obrat]“ ali „podjetja [obrati]“ iz istega odstavka te določbe. Dejstvo, da zakonodajalec državam članicam da na izbiro možnosti iz člena 1(1)((a)(i) in (a)(ii) Direktive 98/59 kaže na to, da pojem „podjetje [obrat]“ ne more pomeniti nekaj čisto drugega glede na odločitev zadevne države članice in da bi bila tako velika razlika v nasprotju s potrebo po spodbujanju približevanja zakonodaj držav članic v zvezi s kolektivnimi odpusti, ki je poudarjena v uvodni izjavi 7 Direktive 98/5. Pojem „podjetje [obrat]“, ki ni opredeljen v Direktivi 98/59, je pojem prava Unije in ga ni mogoče opredeliti s sklicevanjem na zakonodaje držav članic. V zvezi z njim je torej treba sprejeti samostojno in enotno razlago v pravnem redu Unije.

(Glej točke 45, 57, 59, 60, 71 in izrek.)

2. Pojem „podjetje [obrat]“ iz člena 1(1)(a)(ii) Direktive Sveta 98/59 o približevanju zakonodaje držav članic v zvezi s kolektivnimi odpusti je treba razlagati tako, da ne nasprotuje nacionalni ureditvi, ki predpisuje obveznost obveščanja delavcev in posvetovanja z njimi v primeru odpustitve vsaj 20 delavcev posameznega obrata podjetja v obdobju 90 dni, ne pa kadar kumulativno število odpovedi delovnih razmerij v vseh ali nekaterih obratih podjetja v istem obdobju doseže ali preseže prag 20 delavcev.

V zvezi s tem je bilo že razsojeno, da kadar podjetje obsega več enot, ki izpolnjujejo merila iz sodb Rockfon (C‑449/93) in Athinaïki Chartopoiïa (C‑270/05), enota, kateri so delavci, ki jih zadeva odpoved delovnega razmerja, dodeljeni, da opravljajo svoje delo, pomeni „podjetje [obrat]“ v smislu člena 1(1), prva alinea,(a) Direktive 98/59.

Razlaga pojma „podjetje [obrat]“, kot vseh obratov podjetja, pa bi bila v nasprotju s ciljem zagotoviti primerljivo varstvo pravic delavcev v vseh državah članicah in bi naložila zelo različne stroške podjetjem, ki morajo izpolniti obveznost obveščanja in posvetovanja na podlagi členov od 2 do 4 te direktive glede na to za katero možnost bi se zadevna država članica odločila, kar bi bilo ravno tako v nasprotju s ciljem zakonodajalca Unije, in sicer da so breme in stroški teh obveznosti v vseh državah članicah primerljivi.

Iz tega sledi, da opredelitev iz člena 1(1), prva alinea,(a)(i) in a(ii) Direktive 98/59 terja upoštevanje odpuščanj v posameznem obratu, obravnavanem ločeno.

(Glej točke 52, 61, 63, 68, 71 in izrek.)